CELEX: 52017PC0436
Language: da
Date: 2017-08-11
Title: Forslag til RÅDETS AFGØRELSE om undertegnelse på Unionens vegne af aftalen om videnskabeligt og teknologisk samarbejde mellem Den Europæiske Union og Det Hashemitiske Kongerige Jordan, som fastsætter vilkårene og betingelserne for Det Hashemitiske Kongerige Jordans deltagelse i partnerskabet for forskning og innovation i Middelhavsområdet (PRIMA)

EUROPA-KOMMISSIONEN
            Bruxelles, den 11.8.2017
            COM(2017) 436 final
            2017/0202(NLE)
            Forslag til
            RÅDETS AFGØRELSE
            om undertegnelse på Unionens vegne af aftalen om videnskabeligt og teknologisk samarbejde mellem Den Europæiske Union og Det Hashemitiske Kongerige Jordan, som fastsætter vilkårene og betingelserne for Det Hashemitiske Kongerige Jordans deltagelse i partnerskabet for forskning og innovation i Middelhavsområdet (PRIMA)
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               
                  Efter forslag fra Kommissionen om et initiativ baseret på artikel 185 i TEUF
                     1
                   blev Europa-Parlamentets og Rådets afgørelse (EU) 2017/1324
                     2
                   om Unionens deltagelse i partnerskabet for forskning og innovation i Middelhavsområdet ("PRIMA"), der iværksættes i fællesskab af flere medlemsstater, vedtaget.
               
               
               
                  PRIMA har til formål at gennemføre et fælles program for at fremme forsknings- og innovationskapacitet og udvikle viden og fælles innovative løsninger til at forbedre effektiviteten, sikkerheden og bæredygtigheden af agrofødevaresystemer og af integreret vandforsyning og -forvaltning i Middelhavsområdet. PRIMA vil blive gennemført i fællesskab af en række medlemsstater og tredjelande ("deltagerlande i PRIMA") med et stort engagement i videnskabelig, forvaltningsmæssig og finansiel integration og på samme vilkår og betingelser. 
               
               
               
                  Ved brev af 7. november 2016 og 30. februar 2017 udtrykte Det Hashemitiske Kongerige Jordan ("Jordan") ønske om at tilslutte sig PRIMA som deltagerland og gav tilsagn om et finansielt bidrag på 30 mio. EUR til initiativet. 
               
               
               
                  For at sikre, at Jordan deltager i PRIMA på lige fod med medlemsstaterne og de lande, der er associeret med Horisont 2020, kræves der en international aftale, som udvider anvendelsesområdet for den retlige ramme, der er fastsat ved afgørelse (EU) 2017/1324, til også at omfatte Jordan.
               
               
               
                  Den 30. maj 2017 bemyndigede Rådet Kommissionen til at indlede forhandlinger på vegne af Unionen med Jordan om en international aftale mellem Unionen og Jordan, hvori der fastsættes vilkår og betingelser for Jordans deltagelse i PRIMA, med forbehold af vedtagelsen af afgørelse (EU) 2017/1324. 
               
               
               
                  Forhandlingerne blev indledt den 26. juni 2017 og blev afsluttet den 10. juli 2017, hvor udkastet til aftale blev paraferet af repræsentanter for de kommende parter. Udkastet til aftale, som er knyttet til dette forslag, er i overensstemmelse med Rådets forhandlingsdirektiver. I aftalen fastsættes det navnlig, at vilkårene og betingelserne for Jordans deltagelse i PRIMA skal være dem, der er fastsat i afgørelse (EU) 2017/1324, idet der henvises direkte til EU-retsakten.
               
               
               
                  For at sikre beskyttelsen af Unionens finansielle interesser, navnlig de beføjelser, som Kommissionen, Det Europæiske Kontor for Bekæmpelse af Svig, Revisionsretten og PRIMA's gennemførelsesstruktur (PRIMA-IS) har til at foretage revisioner og undersøgelser i overensstemmelse med gældende EU-lovgivning, henviser aftalen specifikt til de relevante bestemmelser i afgørelse (EU) 2017/1324 og forpligter parterne til at yde al nødvendig bistand for at sikre deres gennemførelse. Dertil kommer, at det i den kommende aftale understreges, at parterne skal være enige om de nærmere bestemmelser for denne bistand, idet sådanne bestemmelser er afgørende for samarbejdet i henhold til aftalen.
               
               
            
            
               •Sammenhæng med de gældende regler på samme område
            
            
               
                  Som det også fremgår af konsekvensanalysen af PRIMA
                     3
                  , er PRIMA's åbenhed over for deltagelse af tredjelande såsom Jordan i overensstemmelse med målsætningerne for det internationale samarbejde inden for forskning og innovation som beskrevet i Kommissionens meddelelse fra 2012 "Styrket og mere målrettet samarbejde mellem EU og internationale parter inden for forskning og innovation: en strategisk tilgang"
                     4
                   og rammeprogrammet Horisont 2020, som fremmer samarbejdet med tredjelande inden for videnskab, teknologi og innovation med henblik på at håndtere globale samfundsmæssige udfordringer og støtte Unionens eksterne politikker. Aftalen er ligeledes i tråd med den gældende Euro-Middelhavs-aftale om oprettelse af en associering mellem De Europæiske Fællesskaber og deres medlemsstater på den ene side og Det Hashemitiske Kongerige Jordan på den anden side
                     5
                   og med aftalen mellem Det Europæiske Fællesskab og Det Hashemitiske Kongerige Jordan om videnskabeligt og teknologisk samarbejde
                     6
                  , som fastsætter bestemmelser for samarbejdet mellem Unionen og Jordan inden for forskning og teknologisk udvikling og fremmer aktiviteter inden for forskning og teknologisk udvikling på områder af fælles interesse. 
               
            
         
         
            
               •Sammenhæng med Unionens politik på andre områder
            
            
               
                  Gennemførelsen af PRIMA i tæt samarbejde med tredjelande såsom Jordan hænger ligeledes sammen med og er relevant for andre af Unionens politikker såsom migrationspolitik, udviklingspolitik og naboskabspolitik.
               
            
            
               2.JURIDISKE ASPEKTER AF FORSLAGET
            
            
               
                  Forslaget til Rådets afgørelse er baseret på artikel 186 og artikel 218, stk. 5, litra a), i traktaten om Den Europæiske Unions funktionsmåde. 
               
            
            
            
               På baggrund af ovenstående foreslår Kommissionen, at Rådet 
            
            
               – træffer afgørelse om undertegnelse af aftalen på Den Europæiske Unions vegne
            
            
               – bemyndiger forhandleren af aftalen til på Den Europæiske Unions vegne at undertegne aftalen om videnskabeligt og teknologisk samarbejde mellem Den Europæiske Union og Det Hashemitiske Kongerige Jordan, som fastsætter vilkårene og betingelserne for Det Hashemitiske Kongerige Jordans deltagelse i partnerskabet for forskning og innovation i Middelhavsområdet (PRIMA).
            
            
            
            
               2017/0202 (NLE)
            
            
               Forslag til
            
            
               RÅDETS AFGØRELSE
            
            
               om undertegnelse på Unionens vegne af aftalen om videnskabeligt og teknologisk samarbejde mellem Den Europæiske Union og Det Hashemitiske Kongerige Jordan, som fastsætter vilkårene og betingelserne for Det Hashemitiske Kongerige Jordans deltagelse i partnerskabet for forskning og innovation i Middelhavsområdet (PRIMA)
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 186, sammenholdt med artikel 218, stk. 5,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Ved Europa-Parlamentets og Rådets afgørelse (EU) 2017/1324
                  7
                fastsættes Unionens deltagelse i partnerskabet for forskning og innovation i Middelhavsområdet ("PRIMA"), der iværksættes i fællesskab af flere medlemsstater. 
            
            
               (2)PRIMA har til formål at gennemføre et fælles program for at fremme forsknings- og innovationskapacitet og udvikle viden og fælles innovative løsninger til at forbedre effektiviteten, sikkerheden og bæredygtigheden af agrofødevaresystemer og af integreret vandforsyning og -forvaltning i Middelhavsområdet.
            
         
         
            
               (3)PRIMA vil blive gennemført i fællesskab af en række medlemsstater og tredjelande ("deltagerlande i PRIMA") med et stort engagement i videnskabelig, forvaltningsmæssig og finansiel integration og på samme vilkår og betingelser.
            
            
               (4)Det Hashemitiske Kongerige Jordan ("Jordan") har udtrykt ønske om at tilslutte sig PRIMA som deltagerland på lige fod med medlemsstaterne og de lande, der er associeret med Horisont 2020, som deltager i PRIMA.
            
            
               (5)I henhold til artikel 1, stk. 2, i afgørelse (EU) 2017/1324 bliver Jordan deltagerland, forudsat at der indgås en international aftale om videnskabeligt og teknologisk samarbejde med Unionen, der fastlægger vilkårene og betingelserne for Jordans deltagelse i PRIMA.
            
            
               (6)Den 30. maj 2017 bemyndigede Rådet Kommissionen til at indlede forhandlinger på vegne af Unionen med Jordan om en international aftale, hvori der fastsættes vilkår og betingelser for Jordans deltagelse i PRIMA, med forbehold af vedtagelsen af afgørelse (EU) 2017/1324. Forhandlingerne blev afsluttet med parafering af aftalen.
            
            
               (7)Aftalen bør derfor undertegnes på Unionens vegne med forbehold af dens indgåelse på et senere tidspunkt —
            
            
               VEDTAGET DENNE AFGØRELSE: 
            
            
               Artikel 1
            
            
               Undertegnelsen af aftalen om videnskabeligt og teknologisk samarbejde mellem Den Europæiske Union og Det Hashemitiske Kongerige Jordan, som fastsætter vilkårene og betingelserne for Det Hashemitiske Kongerige Jordans deltagelse i partnerskabet for forskning og innovation i Middelhavsområdet (PRIMA), godkendes hermed på Den Europæiske Unions vegne med forbehold af aftalens indgåelse.
            
            
               Teksten til aftalen er knyttet som bilag til denne afgørelse.
            
            
               Artikel 2
            
            
               Generalsekretariatet for Rådet udarbejder det relevante fuldmagtsinstrument til undertegnelse af aftalen, med forbehold af dens indgåelse, til den eller de personer, der er udpeget af forhandleren af aftalen.
            
            
               Artikel 3
            
            
               Denne afgørelse træder i kraft den [dagen for vedtagelsen].
            
            
               Udfærdiget i Bruxelles, den .
            
            
               
                     På Rådets vegne
               
               
                     Formand
               
            
         
         
            
                  
                     (1)
                  COM(2016) 662 final af 18.10.2016.
               
               
                  
                     (2)
                  Europa-Parlamentets og Rådets afgørelse (EU) 2017/1324 af 4. juli 2017 om Unionens deltagelse i partnerskabet for forskning og innovation i Middelhavsområdet (PRIMA), der iværksættes i fællesskab af flere medlemsstater (EUT L 185 af 18.7.2017, s. 1).
               
               
                  
                     (3)
                  SWD(2016) 332 final af 18.10.2016.
               
               
                  
                     (4)
                  COM(2012) 497 final.
               
               
                  
                     (5)
                  EFT L 129 af 15.5.2002, s. 3.
               
               
                  
                     (6)
                  EUT L 159 af 17.6.2011, s. 108.
               
               
                  
                     (7)
                  Europa-Parlamentets og Rådets afgørelse (EU) 2017/1324 af 4. juli 2017 om Unionens deltagelse i partnerskabet for forskning og innovation i Middelhavsområdet (PRIMA), der iværksættes i fællesskab af flere medlemsstater (EUT L 185 af 18.7.2017, s. 1).
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 11.8.2017
            COM(2017) 436 final
            BILAG
            til
            Forslag til RÅDETS AFGØRELSE
            om undertegnelse på Unionens vegne af aftalen om videnskabeligt og teknologisk samarbejde mellem Den Europæiske Union og Det Hashemitiske Kongerige Jordan, som fastsætter vilkårene og betingelserne for Det Hashemitiske Kongerige Jordans deltagelse i partnerskabet for forskning og innovation i Middelhavsområdet (PRIMA)
            
               
         
         
            
               Aftale om videnskabeligt og teknologisk samarbejde mellem Den Europæiske Union og Det Hashemitiske Kongerige Jordan, som fastsætter vilkårene og betingelserne for Det Hashemitiske Kongerige Jordans deltagelse i partnerskabet for forskning og innovation i Middelhavsområdet (PRIMA)
            
            
            
            
               Den Europæiske Union (i det følgende benævnt "Unionen"),
            
            
               på den ene side,
            
            
               og
            
            
               Det Hashemitiske Kongerige Jordan (i det følgende benævnt "Jordan"),
            
            
               på den anden side,
            
            
               (i det følgende benævnt "parterne"),
            
            
            
            
               der henviser til, at der ved Euro-Middelhavs-aftalen om oprettelse af en associering mellem De Europæiske Fællesskaber og deres medlemsstater på den ene side og Det Hashemitiske Kongerige Jordan på den anden side, som trådte i kraft den 1. maj 2002, etableres et videnskabeligt og teknologisk samarbejde,
            
            
            
               der henviser til, at der ved aftalen mellem Det Europæiske Fællesskab og Det Hashemitiske Kongerige Jordan om videnskabeligt og teknologisk samarbejde, som trådte i kraft den 29. marts 2011, etableres en formel ramme for parternes samarbejde inden for videnskabelig og teknologisk forskning,
            
            
            
               der henviser til, at Europa-Parlamentets og Rådets afgørelse (EU) 2017/1324 om Den Europæiske Unions deltagelse i partnerskabet for forskning og innovation i Middelhavsområdet (PRIMA), der iværksættes af flere medlemsstater, regulerer vilkårene og betingelserne for deltagelse i initiativet for EU-medlemsstaterne og de lande, der er associeret med Horisont 2020, navnlig deres finansielle forpligtelser og deltagelse i initiativets styrende strukturer,
            
            
            
               der henviser til, at Jordan ifølge vilkårene og betingelserne i afgørelse (EU) 2017/1324 bliver deltagerland i PRIMA, forudsat at der indgås en international aftale om videnskabeligt og teknologisk samarbejde med Unionen, der fastsætter vilkårene og betingelserne for Jordans deltagelse i PRIMA,
            
            
                
            
         
         
            
               der henviser til, at Jordan har udtrykt ønske om at tilslutte sig PRIMA som deltagerland på lige fod med medlemsstaterne og de lande, der er associeret med Horisont 2020, som deltager i PRIMA,
            
            
            
               der henviser til, at en international aftale mellem Unionen og Jordan er nødvendig for at regulere Jordans pligter og rettigheder som deltagerland i PRIMA,
            
            
            
            
               ER BLEVET ENIGE OM FØLGENDE:
            
            
            
            
               Artikel 1
            
            
            
               Formål
            
            
            
               Formålet med denne aftale er at fastsatte vilkår og betingelser for Jordans deltagelse i partnerskabet for forskning og innovation i Middelhavsområdet (PRIMA).
            
            
            
               Artikel 2
            
            
            
               Vilkår og betingelser for Jordans deltagelse i PRIMA
            
            
            
               Vilkårene og betingelserne for Jordans deltagelse i PRIMA er dem, der er fastsat i Europa-Parlamentets og Rådets afgørelse (EU) 2017/1324 om Den Europæiske Unions deltagelse i partnerskabet for forskning og innovation i Middelhavsområdet (PRIMA), der iværksættes af flere medlemsstater. Parterne overholder de forpligtelser, som er fastsat i denne afgørelse, og træffer passende foranstaltninger, navnlig ved at yde al nødvendig bistand for at sikre gennemførelsen af afgørelsens artikel 10, stk. 2, og artikel 11, stk. 3 og 4. De nærmere bestemmelser for denne bistand aftales mellem parterne, idet sådanne bestemmelser er afgørende for samarbejdet i henhold til aftalen.
            
            
         
         
            
            
               Artikel 3
            
            
            
               Territorial anvendelse
            
            
            
               Denne aftale gælder på den ene side for de områder, hvor traktaten om Den Europæiske Unions funktionsmåde og traktaten om Den Europæiske Union finder anvendelse, og på den anden side for Jordans område.
            
            
            
            
               Artikel 4
            
            
            
               Ikrafttræden og varighed
            
            
            
               1. Parterne godkender denne aftale efter deres egne procedurer. 
            
            
            
               2. Aftalen træder i kraft på den dag, hvor begge parter gennem diplomatiske kanaler har underrettet hinanden om, at de har afsluttet de i stk. 1 nævnte procedurer. 
            
            
            
               3. Denne aftale forbliver i kraft, så længe afgørelse (EU) 2017/1324 er i kraft, medmindre én af parterne opsiger aftalen i henhold til artikel 5.
            
            
            
            
               Artikel 5
            
         
         
            
            
               Opsigelse
            
            
            
               1. Hver af parterne kan til enhver tid opsige aftalen ved skriftligt at underrette den anden part om sin hensigt om at opsige aftalen. 
            
            
            
               Opsigelsen får virkning seks måneder efter den dato, hvor den skriftlige meddelelse når modtageren.
            
            
            
               2. Projekter og aktiviteter, der er i gang på tidspunktet for opsigelsen af aftalen, fortsætter, indtil de er fuldført i henhold til vilkårene i aftalen.
            
            
            
               3. Parterne træffer efter fælles overenskomst afgørelse om eventuelle andre følger af denne aftales opsigelse.
            
            
            
               Artikel 6
            
            
               Tvistbilæggelse
            
            
            
               Den tvistbilæggelsesprocedure, der er fastsat i artikel 97 i Euro-Middelhavs-aftalen om oprettelse af en associering mellem De Europæiske Fællesskaber og deres medlemsstater på den ene side og Det Hashemitiske Kongerige Jordan på den anden side, finder anvendelse på alle tvister i forbindelse med anvendelse eller fortolkning af nærværende aftale.
            
            
            
            
            
               Denne aftale er udfærdiget i to eksemplarer på bulgarsk, dansk, engelsk, estisk, finsk, fransk, græsk, italiensk, kroatisk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk, ungarsk og arabisk, idet hver af disse tekster har samme gyldighed.